# Iris Oifigiúil C NaN/7 No

| | ISSN 1977-107X |
| --- | --- |
| Iris Oifigiúil
  an Aontais Eorpaigh | Eagrán Speisialta (
  *1
  ) |
| | |
| An t-eagrán Gaeilge | Faisnéis agus Fógraí | 617 Nollaig 2018 |

ISSN 1977-107X

Iris Oifigiúil

an Aontais Eorpaigh

Eagrán Speisialta (
  *1
  )

*1

An t-eagrán Gaeilge

Faisnéis agus Fógraí

617 Nollaig 2018

---

| Clár | Leathanach |
| --- | --- |
| | V   Fógairtí |
| | NÓSANNA IMEACHTA RIARACHÁIN |
| | Oifig Maoine Intleachtúla an Aontais Eorpaigh |
| | Fógra folúntais — VEXT/18/351/AD 14 — Leas-Stiúrthóir Feidhmiúcháin | 1 |

Clár

Leathanach

V   Fógairtí

NÓSANNA IMEACHTA RIARACHÁIN

Oifig Maoine Intleachtúla an Aontais Eorpaigh

Fógra folúntais — VEXT/18/351/AD 14 — Leas-Stiúrthóir Feidhmiúcháin

1

---

| | |
| --- | --- |
| | (*1)   Faoin tagairt C 441 A a foilsíodh ábhar an eagráin seo i dteangacha oifigiúla eile an Aontais Eorpaigh. |

---

(*1)   Faoin tagairt C 441 A a foilsíodh ábhar an eagráin seo i dteangacha oifigiúla eile an Aontais Eorpaigh.

*1

| GA | |
| --- | --- |

GA

---

V Fógairtí

NÓSANNA IMEACHTA RIARACHÁIN

Oifig Maoine Intleachtúla an Aontais Eorpaigh

| 7.12.2018 | GA | Iris Oifigiúil an Aontais Eorpaigh | 1 |
| --- | --- | --- | --- |

7.12.2018

GA

Iris Oifigiúil an Aontais Eorpaigh

1

---

FÓGRA FOLÚNTAIS

VEXT/18/351/AD 14 — Leas-Stiúrthóir Feidhmiúcháin

Tá Oifig Maoine Intleachtúla an Aontais Eorpaigh (EUIPO), “an Oifig”, ag lorg iarrthóirí chun an post mar Leas-Stiúrthóir Feidhmiúcháin na hOifige a líonadh.

| Teideal an phoist | Leas-Stiúrthóir Feidhmiúcháin EUIPO (M/F) |
| --- | --- |
| Feidhmghrúpa/grád | AD 14 |
| Cineál conartha | Gníomhaire Sealadach |
| Tagairt | VEXT/18/351/AD 14_Leas-Stiúrthóir Feidhmiúcháin |
| Spriocdháta le haghaidh iarratas | 18 Eanáir 2019 |
| Áit fostaíochta | Alicante, AN SPÁINN |
| An dáta a mheastar go rachfar i mbun dualgas air | Ón 1 Deireadh Fómhair 2019 |

Teideal an phoist

Leas-Stiúrthóir Feidhmiúcháin EUIPO (M/F)

Feidhmghrúpa/grád

AD 14

Cineál conartha

Gníomhaire Sealadach

Tagairt

VEXT/18/351/AD 14_Leas-Stiúrthóir Feidhmiúcháin

Spriocdháta le haghaidh iarratas

18 Eanáir 2019

Áit fostaíochta

Alicante, AN SPÁINN

An dáta a mheastar go rachfar i mbun dualgas air

Ón 1 Deireadh Fómhair 2019

1.   CÚLRA

Cúlra stairiúil agus dlíthiúil

Bunaíodh an Oifig le Rialachán ón gComhairle (CE) Uimh. 40/94 (1) (anois Rialachán (AE) 2017/1001 ó Pharlaimint na hEorpa agus ón gComhairle an 14 Meitheamh 2017 maidir le trádmharc an Aontais Eorpaigh (2) (“EUTMR”) mar ghníomhaireacht díláraithe den Aontas Eorpach (“AE”) chun cosaint cheart um maoin intleachtúil (IP) a thairiscint do ghnólachtaí agus do nuálaithe ar fud an AE agus níos faide i gcéin. Le Rialachán ón gComhairle (CE) Uimh. 6/2002 (3) cruthaíodh an dearadh Comhphobail cláraithe atá faoi bhainistiú na hOifige freisin, agus níos moille, le Rialachán (AE) Uimh. 386/2012 ó Pharlaimint na hEorpa agus ón gComhairle (4), fágadh faoi chúram na hOifige an Fhaireachlann Eorpach um Sháruithe ar Chearta Maoine Intleachtúla.

Ó bunaíodh í in 1994, tá an Oifig bunaithe in Alicante, an Spáinn, áit a riarann sí clárú thrádmharc an AE agus dhearadh Comhphobail cláraithe, atá infheidhme ar fud an Aontais Eorpaigh. Leathnaíonn an obair ar leibhéal an AE chuig cóineasú uirlisí agus cleachtas i gcomhar leis na comhpháirtithe in oifigí náisiúnta agus réigiúnacha IP ar fud an AE-28, le húsáideoirí agus le comhpháirtithe institiúideacha eile. Le chéile, is ionann na hoifigí seo agus Gréasán an Aontais Eorpaigh um Maoin Intleachtúil (EUIPN), ag comhoibriú d’fhonn eispéireas comhsheasmhach cláraithe a thairiscint d’úsáideoirí, cibé acu ar an leibhéal náisiúnta nó AE.

Is iad Béarla, Fraincis, Gearmáinis, Iodáilis agus Spáinnis teangacha na hOifige.

Rialachas, bainistíocht agus struchtúr an EUIPO

Is éard atá i struchtúr rialachais an EUIPO ná an Bord Bainistíochta agus an Coiste Buiséid, an dá cheann comhdhéanta d’ionadaí amháin ó gach Ballstát, beirt ionadaithe ón gCoimisiún Eorpach agus ionadaí ó Pharlaimint na hEorpa. Tá neamhspleáchas dlíthiúil, riaracháin agus airgeadais ag an EUIPO.

Déanann an Chomhairle cinneadh maidir leis an Stiúrthóir Feidhmiúcháin, an Leas-Stiúrthóir Feidhmiúcháin (na Leas-Stiúrthóirí Feidhmiúcháin), agus Uachtarán agus Cathaoirligh na mBord Achomhairc a cheapadh. Is é an Stiúrthóir Feidhmiúcháin ionadaí dlíthiúil na hOifige agus atá freagrach as a bainistíocht, agus é/í freagrach don Bhord Bainistíochta agus don Choiste Buiséid. Tugann Leas-Stiúrthóir Feidhmiúcháin amháin ar a laghad cúnamh don Stiúrthóir Feidhmiúcháin.

Is é thart ar EUR 402,9 milliún buiséad na hOifige don bhliain 2018 agus is é 890 líon na bpost sa phlean bunaíochta.

Eagraítear an EUIPO i roinnt ranna feidhmeacha, gach ceann acu a thuairiscíonn don Stiúrthóir Feidhmiúcháin.

Cé go bhfuil siad comhtháthaithe isteach i gcórais riaracháin agus bhainistíochta na hOifige, is faoi EUTMR a bunaíodh na Boird Achomhairc mar aonad ar leith laistigh den Oifig chun athbhreithniú neamhspleách ar chinntí na hOifige a sholáthar, agus achomhairc bhreise chuig na Cúirteanna AE i Lucsamburg a bheith ina bhféidearthachtaí.

Féach an láithreán gréasáin seo a leanas le do thoil chun tuilleadh faisnéise a fháil:

https://euipo.europa.eu/ohimportal/en/home

2.   DUALGAIS

De bhun Airteagal 157(5) EUTMR, cabhraíonn an Leas-Stiúrthóir Feidhmiúcháin leis an Stiúrthóir Feidhmiúcháin i gcomhlíonadh a c(h)uid dualgas.

Má tá an Stiúrthóir Feidhmiúcháin as láthair nó mura bhfuil sé ar fáil, cuirfear an Leas-Stiúrthóir Feidhmiúcháin nó duine de na Leas-Stiúrthóirí Feidhmiúcháin ina (h)ionad de réir an nós imeachta atá leagtha síos ag Bord Bainistíochta na hOifige.

Thairis sin, tabharfaidh an Leas-Stiúrthóir Feidhmiúcháin comhairle agus ionchur ar chomhaid shonracha, ar fhorbairt beartais agus ar shainmhíniú ar chuspóirí straitéiseacha, agus déanfaidh sé na feidhmeanna bainistíochta sonracha a d’fhéadfadh a bheith comhaontaithe leis an Stiúrthóir Feidhmiúcháin.

3.   CRITÉIR INCHÁILITHEACHTA

Chun go nglacfar iad isteach sa nós imeachta roghnúcháin seo, ní mór d’iarrthóirí gach ceann de na coinníollacha seo a leanas a chomhlíonadh faoin spriocdháta le hiarratais a chur isteach:

Coinníollacha ginearálta (5)

| — | A bheith ina náisiúnach de cheann amháin de Bhallstáit an Aontais Eorpaigh agus cearta iomlána a bheith aige nó aici mar shaoránach; |
| --- | --- |

—

A bheith ina náisiúnach de cheann amháin de Bhallstáit an Aontais Eorpaigh agus cearta iomlána a bheith aige nó aici mar shaoránach;

| — | Aon oibleagáidí faoi na dlíthe a bhaineann le seirbhís mhíleata a bheith comhlíonta acu; |
| --- | --- |

—

Aon oibleagáidí faoi na dlíthe a bhaineann le seirbhís mhíleata a bheith comhlíonta acu;

| — | Na riachtanais charachtair (6) a shásamh maidir lena oiriúnaí atá siad do na dualgais lena mbaineann a chomhlíonadh; |
| --- | --- |

—

Na riachtanais charachtair (6) a shásamh maidir lena oiriúnaí atá siad do na dualgais lena mbaineann a chomhlíonadh;

| — | Bheith corpacmhainneach chun na dualgais a chomhlíonadh; |
| --- | --- |

—

Bheith corpacmhainneach chun na dualgais a chomhlíonadh;

| — | Ní mór dó/dí bheith in ann sainordú iomlán 5 bliana a chomhlíonadh ón dáta ionchais le dualgais a ghlacadh, sula mbainfidh sé/sí aois scoir amach, i.e. deireadh na míosa sin ina mbainfidh an t-iarrthóir 66 bliain d’aois amach (7). Is é 1 Deireadh Fómhair 2019 an dáta ionchais le dualgais a ghlacadh. |
| --- | --- |

—

Ní mór dó/dí bheith in ann sainordú iomlán 5 bliana a chomhlíonadh ón dáta ionchais le dualgais a ghlacadh, sula mbainfidh sé/sí aois scoir amach, i.e. deireadh na míosa sin ina mbainfidh an t-iarrthóir 66 bliain d’aois amach (7). Is é 1 Deireadh Fómhair 2019 an dáta ionchais le dualgais a ghlacadh.

Oideachas

| — | Leibhéal oideachais a chomhfhreagraíonn do staidéar críochnaithe ollscoile atá fianaithe le dioplóma a bheith aige/aici sa chás go maireann an ghnáth-thréimhse oideachais ollscoile 4 bliana nó níos mó;
  NÓ |
| --- | --- |

—

Leibhéal oideachais a chomhfhreagraíonn do staidéar críochnaithe ollscoile atá fianaithe le dioplóma a bheith aige/aici sa chás go maireann an ghnáth-thréimhse oideachais ollscoile 4 bliana nó níos mó;

NÓ

| — | Leibhéal oideachais a chomhfhreagraíonn do staidéar críochnaithe ollscoile atá fianaithe le dioplóma agus taithí ghairmiúil aon bhliana ar a laghad sa chás go maireann an ghnáth-thréimhse oideachais ollscoile 3 bliana ar a laghad. |
| --- | --- |

—

Leibhéal oideachais a chomhfhreagraíonn do staidéar críochnaithe ollscoile atá fianaithe le dioplóma agus taithí ghairmiúil aon bhliana ar a laghad sa chás go maireann an ghnáth-thréimhse oideachais ollscoile 3 bliana ar a laghad.

Taithí ghairmiúil

Faoin spriocdháta le hiarratais a chur isteach íosmhéid de 15 bliana de thaithí ghairmiúil a bheith acu (16 bliana sa chás de chéim ollscoile 3 bliana a bheith acu), a fuarthas tar éis dáta na céime ábhartha.

Ar an taithí ghairmiúil 15 bliana sin, ní mór 5 bliana ar a laghad a bheith bainte amach i réimse atá inchomparáide le gníomhaíochtaí na hOifige.

Ina theannta sin, ní mór 5 bliana ar a laghad de na 15 bliana sin de thaithí ghairmiúil a bheith bainte amach i bhfeidhm bhainistíochta ardleibhéil (8).

Féadfaidh na tréimhsí de thaithí ghairmiúil i réimse atá inchomparáide le gníomhaíochtaí na hOifige agus an taithí ghairmiúil a fuarthas i bhfeidhm bhainistíochta ardleibhéil a bheith bainte amach sa tréimhse chéanna.

Scileanna teanga

| — | Eolas críochnúil a bheith acu ar cheann amháin de theangacha oifigiúla an Aontais Eorpaigh (leibhéal C1 ar a laghad) —Teanga 1 |
| --- | --- |

—

Eolas críochnúil a bheith acu ar cheann amháin de theangacha oifigiúla an Aontais Eorpaigh (leibhéal C1 ar a laghad) —Teanga 1

| — | Eolas sásúil a bheith acu ar cheann amháin de theangacha oifigiúla na hOifige (leibhéal B2 ar a laghad), a mhéid is gá chun na dualgais lena mbaineann a chomhlíonadh — Teanga 2 (9) |
| --- | --- |

—

Eolas sásúil a bheith acu ar cheann amháin de theangacha oifigiúla na hOifige (leibhéal B2 ar a laghad), a mhéid is gá chun na dualgais lena mbaineann a chomhlíonadh — Teanga 2 (9)

Is iad Béarla (EN), Fraincis (FR), Gearmáinis (DE), Iodáilis (IT) agus Spáinnis (ES) cúig theanga na hOifige. Is don Chreat Comhchoiteann Tagartha Eorpach le haghaidh Teangacha a chomhfhreagraíonn na leibhéil.

4.   CRITÉIR ROGHNÚCHÁIN/BUNTÁISTÍ

D’fhonn na hiarrthóirí is mó cáilíocht a roghnú le haghaidh agallaimh, bainfear úsáid as na critéir seo a leanas:

| a) | Taithí cheannaireachta agus bhainistíochta, agus go háirithe:






  — | Teist chruthaithe go dtí seo a bheith acu mar cheannaire suntasach in eagraíocht amháin nó níos mó atá inchomparáide i méid agus saintréithe le méid agus saintréithe na hOifige; |
| --- | --- | --- |

a)

Taithí cheannaireachta agus bhainistíochta, agus go háirithe:

—

Teist chruthaithe go dtí seo a bheith acu mar cheannaire suntasach in eagraíocht amháin nó níos mó atá inchomparáide i méid agus saintréithe le méid agus saintréithe na hOifige;

| — | Freagrachtaí bainistíochta suntasacha a bheith curtha i bhfeidhm acu ag leibhéal sinsearach, lena n-áirítear pleanáil acmhainní daonna agus buiséadacha agus bainistíocht airgeadais; |
| --- | --- |

—

Freagrachtaí bainistíochta suntasacha a bheith curtha i bhfeidhm acu ag leibhéal sinsearach, lena n-áirítear pleanáil acmhainní daonna agus buiséadacha agus bainistíocht airgeadais;

| — | Na hinniúlachtaí a bhaineann le cumarsáid sheachtrach ardleibhéil a bheith léirithe acu, m.sh. ag labhairt ag comhdhálacha, cumarsáid leis an bpreas agus le meáin eile; |
| --- | --- |

—

Na hinniúlachtaí a bhaineann le cumarsáid sheachtrach ardleibhéil a bheith léirithe acu, m.sh. ag labhairt ag comhdhálacha, cumarsáid leis an bpreas agus le meáin eile;

| — | Tuiscint maith a bheith léirithe acu ar an timpeallacht seirbhíse poiblí ina n-oibríonn an Oifig; |
| --- | --- |

—

Tuiscint maith a bheith léirithe acu ar an timpeallacht seirbhíse poiblí ina n-oibríonn an Oifig;

| — | Taithí a bheith acu ar idirbheartaíocht idirnáisiúnta agus/nó ar chomhar idirnáisiúnta; |
| --- | --- |

—

Taithí a bheith acu ar idirbheartaíocht idirnáisiúnta agus/nó ar chomhar idirnáisiúnta;

| — | Taithí a bheith acu ar chleachtais bhainistíochta athraithe; |
| --- | --- |

—

Taithí a bheith acu ar chleachtais bhainistíochta athraithe;

| b) | Eolas teicniúil agus/nó taithí theicniúil, agus go háirithe:






  — | I réimse na maoine intleachtúla; |
| --- | --- | --- |

b)

Eolas teicniúil agus/nó taithí theicniúil, agus go háirithe:

—

I réimse na maoine intleachtúla;

| — | I dtimpeallacht agus reachtaíocht na maoine intleachtúla Eorpaí, lena n-áirítear cúrsaí góchumtha agus sáraithe; |
| --- | --- |

—

I dtimpeallacht agus reachtaíocht na maoine intleachtúla Eorpaí, lena n-áirítear cúrsaí góchumtha agus sáraithe;

| — | In Institiúidí an Aontais Eorpaigh agus sa chaoi ina n-oibríonn agus ina n-idirghníomhaíonn siad; |
| --- | --- |

—

In Institiúidí an Aontais Eorpaigh agus sa chaoi ina n-oibríonn agus ina n-idirghníomhaíonn siad;

| — | In eagraíochtaí a sheachadann seirbhísí don earnáil phoiblí nó don earnáil ghnó; |
| --- | --- |

—

In eagraíochtaí a sheachadann seirbhísí don earnáil phoiblí nó don earnáil ghnó;

| c) | Taithí agus eolas eile, go háirithe






  — | Timpeallacht oibre: Cumas léirithe chun oibriú i dtimpeallacht ilchultúrtha agus/nó idirnáisiúnta; |
| --- | --- | --- |

c)

Taithí agus eolas eile, go háirithe

—

Timpeallacht oibre: Cumas léirithe chun oibriú i dtimpeallacht ilchultúrtha agus/nó idirnáisiúnta;

| d) | Teangacha:






  — | Taithí ghairmiúil ar a bheith ag oibriú i dteanga seachas máthairtheanga an iarrthóra; |
| --- | --- | --- |

d)

Teangacha:

—

Taithí ghairmiúil ar a bheith ag oibriú i dteanga seachas máthairtheanga an iarrthóra;

| — | Eolas críochnúil ar aon teanga eile de chuid na hOifige (EN, FR, DE, IT, ES) (leibhéal C1 ar a laghad) seachas na teangacha a luadh faoi phointe 3 — Teanga 3 agus tuilleadh |
| --- | --- |

—

Eolas críochnúil ar aon teanga eile de chuid na hOifige (EN, FR, DE, IT, ES) (leibhéal C1 ar a laghad) seachas na teangacha a luadh faoi phointe 3 — Teanga 3 agus tuilleadh

I dteannta na gcritéar thuas, déanfar iarrthóirí dá dtabharfar cuireadh chuig an agallamh a mheasúnú i gcoinne na riachtanas seo a leanas freisin:

| e) | Inniúlachtaí, go háirithe:






  — | Cumarsáid: Cumarsáid a dhéanamh go soiléir agus go beacht, ó bhéal agus i scríbhinn, agus comhthoil a thógáil chun torthaí a bhaint amach; |
| --- | --- | --- |

e)

Inniúlachtaí, go háirithe:

—

Cumarsáid: Cumarsáid a dhéanamh go soiléir agus go beacht, ó bhéal agus i scríbhinn, agus comhthoil a thógáil chun torthaí a bhaint amach;

| — | Anailís agus réiteach fadhbanna: Fíricí ríthábhachtacha a aithint i leith saincheisteanna casta agus réitigh chruthaitheacha agus phraiticiúla a fhorbairt; |
| --- | --- |

—

Anailís agus réiteach fadhbanna: Fíricí ríthábhachtacha a aithint i leith saincheisteanna casta agus réitigh chruthaitheacha agus phraiticiúla a fhorbairt;

| — | Obair le daoine eile: Obair go comhoibritheach le daoine eile i bhfoirne agus thar theorainneacha na heagraíochta agus le meas ar dhifríochtaí idir daoine; spiorad foirne a chothú trí chomhspriocanna agus malartú eolais agus taithí a spreagadh; |
| --- | --- |

—

Obair le daoine eile: Obair go comhoibritheach le daoine eile i bhfoirne agus thar theorainneacha na heagraíochta agus le meas ar dhifríochtaí idir daoine; spiorad foirne a chothú trí chomhspriocanna agus malartú eolais agus taithí a spreagadh;

| — | Foghlaim agus forbairt: Scileanna pearsanta agus eolas ar an eagraíocht agus ar thimpeallacht na heagraíochta a fhorbairt agus a fheabhsú; gabháil orthu féin oiliúint a chur ar dhaoine eile, eolas a chomhroinnt agus modhanna oibre a fheabhsú go córasach; |
| --- | --- |

—

Foghlaim agus forbairt: Scileanna pearsanta agus eolas ar an eagraíocht agus ar thimpeallacht na heagraíochta a fhorbairt agus a fheabhsú; gabháil orthu féin oiliúint a chur ar dhaoine eile, eolas a chomhroinnt agus modhanna oibre a fheabhsú go córasach;

| — | Tosaíocht agus eagrú: An cumas chun tosaíocht a thabhairt do na cúraimí is tábhachtaí, oibriú ar bhealach solúbtha agus a n-ualach oibre féin agus ualach oibre dhaoine eile a eagrú go héifeachtúil; |
| --- | --- |

—

Tosaíocht agus eagrú: An cumas chun tosaíocht a thabhairt do na cúraimí is tábhachtaí, oibriú ar bhealach solúbtha agus a n-ualach oibre féin agus ualach oibre dhaoine eile a eagrú go héifeachtúil;

| — | Cáilíocht agus torthaí: Freagracht phearsanta agus tionscnaíocht a ghlacadh maidir le hobair ardchaighdeáin a sheachadadh laistigh de nósanna imeachta atá leagtha síos; béim shoiléir ar chustaiméirí (idir inmheánach agus seachtrach) a léiriú; nósanna imeachta córasacha agus críochnúla a leabú i dtionscadail agus san obair a dhéanfaidh an duine féin agus a f(h)oireann féin; |
| --- | --- |

—

Cáilíocht agus torthaí: Freagracht phearsanta agus tionscnaíocht a ghlacadh maidir le hobair ardchaighdeáin a sheachadadh laistigh de nósanna imeachta atá leagtha síos; béim shoiléir ar chustaiméirí (idir inmheánach agus seachtrach) a léiriú; nósanna imeachta córasacha agus críochnúla a leabú i dtionscadail agus san obair a dhéanfaidh an duine féin agus a f(h)oireann féin;

| — | Athléimneacht: Oibriú go héifeachtach faoi bhrú, bheith solúbtha agus oiriúnú do thimpeallacht oibre a bhíonn ag athrú; daoine eile a spreagadh an méid sin a dhéanamh agus a gcur chuige féin agus cur chuige a bhfoirne a mhionathrú chun déileáil le cúinsí a bhíonn ag athrú; |
| --- | --- |

—

Athléimneacht: Oibriú go héifeachtach faoi bhrú, bheith solúbtha agus oiriúnú do thimpeallacht oibre a bhíonn ag athrú; daoine eile a spreagadh an méid sin a dhéanamh agus a gcur chuige féin agus cur chuige a bhfoirne a mhionathrú chun déileáil le cúinsí a bhíonn ag athrú;

| — | Ceannaireacht: Daoine agus foirne a threorú agus a bhainistiú chun torthaí a bhaint amach. |
| --- | --- |

—

Ceannaireacht: Daoine agus foirne a threorú agus a bhainistiú chun torthaí a bhaint amach.

5.   NÓS IMEACHTA ROGHNÚCHÁIN

Ginearálta

Déanfar an nós imeachta roghnúcháin faoi réir rialú Bhord Bainistíochta na hOifige.

Réamhobair

Déanfaidh Fochoiste Ullmhúcháin arna cheapadh ag an mBord Bainistíochta réamh-mheasúnú ar iarratais agus cuirfidh sé na hiarrthóirí is mó cáilíocht faoi agallamh.

I gcás iarrthóirí inghlactha a bhfuil na hiarratais uathu ina measc siúd is fearr atá cáilithe i gcomhréir leis na critéir roghnúcháin atá sonraithe faoi phointe 4, féadfar dul i dteagmháil leo d’fhonn a gcuid scileanna teanga a fhíorú, mar aon le fianaise a fháil ar an taithí ghairmiúil atá acu agus/nó ar scileanna, eolas agus inniúlachtaí eile. Ní bheidh na hiarrthóirí a ndearnadh teagmháil leo le linn na céime réamh-roghnúcháin i dteideal cuiridh chuig agallamh trí riachtanas; féadfar teagmháil den sórt sin a úsáid mar cheann de na céimeanna ina roghnaítear na hiarrthóirí is oiriúnaí le cur faoi agallamh.

Cuirfidh an Fochoiste Ullmhúcháin in iúl d’iarrthóirí stádas an nós imeachta de réir sonraíochtaí an tsainordaithe a thug an Bord Bainistíochta.

Agallamh

Is in Alicante a bheidh na hagallaimh ar siúl. Tabharfar eolas in am trátha d’iarrthóirí dá dtabharfar cuireadh chun agallaimh faoin dáta agus faoin am beacht. Déanfar an t-agallamh i gceann amháin de theangacha de chuid na hOifige (EN, FR, DE, IT, ES) seachas máthairtheanga an iarrthóra atá léirithe ar an bhfoirm iarratais.

Tástálfar san agallamh eolas agus taithí an iarrthóra ar ábhair a bhaineann leis na dualgais atá le comhlíonadh, eolas teicniúil, inniúlachtaí iompraíochta agus na gnéithe liostaithe faoi chritéir roghnúcháin, mar aon le gníomhaíochtaí na hOifige, eolas ar thimpeallacht an Aontais Eorpaigh, an oiriúnacht chun na cúraimí atá le comhlíonadh a dhéanamh agus an oiriúnacht chun oibriú i dtimpeallacht idirnáisiúnta.

Tar éis na n-agallamh, dréachtóidh an Fochoiste Ullmhúcháin tuarascáil ar obair ullmhúcháin don Bhord Bainistíochta, lena n-áireofar dréacht-liosta de thrí iarrthóir is fearr cáilithe ar a laghad chun cuireadh a thabhairt dóibh chuig éisteacht os comhair an Bhoird Bainistíochta.

Éisteacht os comhair an Bhoird Bainistíochta

Beidh éisteacht na n-iarrthóirí is fearr cáilithe in Alicante. Tabharfar eolas in am trátha d’iarrthóirí dá dtabharfar cuireadh chun éisteachta faoin dáta beacht agus faoin am beacht. Déanfar an éisteachta i gceann amháin de theangacha na hOifige (EN, FR, DE, IT, ES) seachas máthairtheanga an iarrthóra mar atá léirithe ar an bhfoirm iarratais.

Beidh comhaltaí an Bhoird Bainistíochta ag cur ceisteanna ar na hiarrthóirí, a chlúdaíonn eolas agus taithí an iarrthóra ar ábhair a bhaineann leis na dualgais atá le comhlíonadh.

Liosta iarrthóirí agus ceapachán

Tar éis éisteacht na n-iarrthóirí, déanfaidh an Bord Bainistíochta cinneadh ar na hiarrthóirí atá le cur ar liosta d’uasmhéid trí iarrthóir a bheidh le moladh don Chomhairle, de bhun Airteagal 158 EUTMR.

Sula gceapfar iad, féadfar iarrthóirí a roghnaíonn an Bord Bainistíochta iarraidh chun ráiteas a dhéanamh os comhair aon choiste inniúil de chuid Pharlaimint na hEorpa agus chun ceisteanna a chuireann a chomhaltaí a fhreagairt. Roimh an gceapachán, rachfar i gcomhairle le Stiúrthóir Feidhmiúcháin na hOifige chun tuairim ar na hiarrthóirí a fháil.

D’fhéadfadh go mbeadh ar iarrthóirí dul i mbun agallamh nó tástálacha breise, sa bhreis orthu siúd a luadh thuas.

6.   COINNÍOLLACHA FOSTAÍOCHTA

Ceapfaidh an Chomhairle an t-iarrthóir rathúil ó liosta iarrthóirí arna mholadh ag Bord Bainistíochta na hOifige. Is é 5 bliana an téarma oifige. Maidir leis seo, tabhair do d’aire le do thoil gur gá don iarrthóir a bheith in ann an chéad shainordú iomlán 5 bliana a chomhlíonadh sula mbainfidh sé/sí aois scoir amach, i.e. deireadh na míosa sin ina mbainfidh sé/sí 66 bliain d’aois amach (10), ón dáta a moladh agus a comhaontaíodh chun dualgais a ghlacadh.

Tairgfear don iarrthóir a ceapadh conradh mar bhall den fhoireann shealadach de bhun Airteagal 2(a) CEOS i gcatagóir AD, grád 14.

Is é EUR 14 303,51 an buntuarastal míosúil reatha a chomhfhreagraíonn don chéad chéim den ghrád sin. Tá eilimintí tuarastail breise ann a léiríonn stádas pósta agus leanaí cleithiúnacha. Ina theannta sin, soláthraítear liúntais éagsúla le haghaidh aistrithe agus taistil, chomh maith le hárachas timpiste agus sláinte agus scéim pinsin. Tá pá faoi réir cháin AE agus asbhaintí eile atá leagtha síos sa CEOS. Tá sé díolmhaithe, áfach, ó aon cháin náisiúnta. Is féidir le leanaí cleithiúnacha freastal ar an Scoil Eorpach in Alicante saor in aisce.

De bhun Airteagal 158(6) EUTMR féadfaidh an Chomhairle téarma oifige an Leas-Stiúrthóra Feidhmiúcháin a leathnú uair amháin agus ar feadh tréimhse nach faide ná 5 bliana, tar éis di dul i gcomhairle leis an Stiúrthóir Feidhmiúcháin.

Cuirfear deireadh le fostaíocht cibé acu ag deireadh an téarma nó ar iarratas ón Leas-Stiúrthóir Feidhmiúcháin ceaptha, trí fhógra 3 mhí a thabhairt.

Neamhspleáchas agus dearbhú leasanna

De bhun Airteagal 157 EUTMR, beidh an Leas-Stiúrthóir Feidhmiúcháin neamhspleách i gcomhlíonadh a c(h)uid dualgas agus ní iarrfaidh nó ní ghlacfaidh sé/sí treoracha ó rialtas nó ó aon chomhlacht eile. Féadfar an Leas-Stiúrthóir Feidhmiúcháin a chur as oifig ach amháin tar éis cinneadh ón gComhairle a ghníomhaíonn ar thogra ón mBord Bainistíochta, agus tar éis comhairliúcháin leis an Stiúrthóir Feidhmiúcháin agus, nuair is infheidhme, leis an Stiúrthóir Feidhmiúcháin toghaí, i gcomhréir leis an nós imeachta atá leagtha síos in Airteagal 158 (6) EUTMR.

Ceanglófar ar an Leas-Stiúrthóir Feidhmiúcháin ceaptha, mar sin, dearbhú a thabhairt ar an tiomantas atá aige/aici maidir le gníomhú go neamhspleách ar mhaithe le leas an phobail agus dearbhú a thabhairt maidir le haon leasanna atá aige/aici a d’fhéadfadh a mheas a bheith dochrach dá neamhspleáchas. Ní mór d’iarrthóirí a dheimhniú ina n-iarratas go bhfuil siad toilteanach déanamh amhlaidh.

Mar gheall ar nádúr áirithe na bhfeidhmeanna, ní mór d’iarrthóirí dá gcuirfear cuireadh chuig agallaimh dearbhú a shíniú a bhaineann lena leasanna atá acu faoi láthair nó sa todhchaí a d’fhéadfadh a bheith dochrach dá neamhspleáchas.

7.   CONAS IARRATAS A DHÉANAMH

Cuirfear iarratais isteach, trí ríomhphost más féidir, chuig an seoladh ríomhphoist seo a leanas:

MBBCSecretariat@euipo.europa.eu, ag baint úsáide as an bhfoirm iarratais atá ar fáil ar láithreán gréasáin na hOifige:

https://euipo.europa.eu/ohimportal/en/vacancies

Ba cheart iarratais a sheolfar le cúiréir a sheoladh chuig:

| Cathaoirleach an Bhoird Bhainistíochta |
| --- |
| EUIPO — Oifig Maoine Intleachtúla an Aontais Eorpaigh |
| Avenida de Europa, 4 |
| E – 03008 Alicante |
| AN SPÁINN |

Cathaoirleach an Bhoird Bhainistíochta

EUIPO — Oifig Maoine Intleachtúla an Aontais Eorpaigh

Avenida de Europa, 4

E – 03008 Alicante

AN SPÁINN

Ní mór iarratais a bheith faighte roimh mheán oíche ar an 18 Eanáir 2019.

Tabhair do d’aire go háirithe le do thoil nach mór gach cuid den fhoirm a bheith comhlánaithe. Ní chuirfear san áireamh aon fhoirm iarratais neamhiomlán (mar shampla, foirm iarratais ina dtugtar ráitis amhail “féach an CV nó an litir inspreagtha faoi iamh”).

Beidh sé ina cheangal freisin ar iarrthóirí dá dtabharfar cuireadh chun agallaimh (féach ar phointe 5 “Nós Imeachta Roghnúcháin”) na doiciméid ábhartha lena dtacaítear leis na bunriachtanais a leagtar síos agus na cáilíochtaí agus an taithí eile a mhaítear ina n-iarratas a chur ar fáil roimh an agallamh:

| — | Cóip de dhoiciméad aitheantais (amhail pas nó cárta aitheantais); |
| --- | --- |

—

Cóip de dhoiciméad aitheantais (amhail pas nó cárta aitheantais);

| — | Cóipeanna de dhioplómaí; |
| --- | --- |

—

Cóipeanna de dhioplómaí;

| — | Cóipeanna de theastais a bhaineann leis an taithí ghairmiúil a luaitear i bpointe 3. |
| --- | --- |

—

Cóipeanna de theastais a bhaineann leis an taithí ghairmiúil a luaitear i bpointe 3.

Ní chuirfear doiciméid eile, agus curricula vitae go háirithe, san áireamh. Is gá a thabhairt faoi deara go dtabharfar neamhaird ar aon cháilíochtaí nó taithí ghairmiúil nach féidir a chruthú le fianaise dhoiciméadach, amhail cóipeanna de dhioplómaí nó de theastais fostaíochta, agus go bhféadfadh go ndiúltófaí don iarratas dá bharr.

8.   COMHDHEISEANNA

Cuireann an Oifig beartas comhdheiseanna i bhfeidhm agus glacann sí le hiarratais gan aon idirdhealú atá bunaithe ar aon fhoras amhail inscne, cine, dath, tionscnamh eitneach nó sóisialta, airíonna géiniteacha, teanga, reiligiún nó creideamh, tuairimí polaitiúla nó aon tuairimí eile, ballraíocht i mionlach náisiúnta, maoin, breith, míchumas, aois nó claonadh gnéasach.

9.   SONRAÍ PEARSANTA A CHOSAINT

Ós rud é go bhfuil sí ar an gcomhlacht atá freagrach as an roghnú a eagrú, áirithíonn an Oifig go bpróiseáiltear sonraí pearsanta na n-iarratasóirí de réir mar a cheanglaítear le Rialachán (AE) 2018/1725 ó Pharlaimint na hEorpa agus ón gComhairle an 23 Deireadh Fómhair 2018 maidir le daoine nádúrtha a chosaint i ndáil le sonraí pearsanta a phróiseáil ag institiúidí, comhlachtaí, oifigí agus gníomhaireachtaí an Aontais agus maidir le saorghluaiseacht sonraí den sórt sin (11). Baineann sé sin go háirithe le rúndacht agus slándáil sonraí den sórt sin.

10.   ACHOMHARC

Má mheasann iarrthóir gur imir cinneadh ar leith drochthionchar air/uirthi, féadfaidh sé/sí gearán a dhéanamh de réir Airteagal 90(2) de Rialacháin Foirne Oifigigh an Aontais Eorpaigh (“na Rialacháin Foirne”) ag an seoladh seo a leanas:

| EUIPO — Oifig Maoine Intleachtúla an Aontais Eorpaigh |
| --- |
| An Rannóg Acmhainní Daonna |
| Avenida de Europa, 4 E-03008 Alicante |
| AN SPÁINN |

EUIPO — Oifig Maoine Intleachtúla an Aontais Eorpaigh

An Rannóg Acmhainní Daonna

Avenida de Europa, 4 E-03008 Alicante

AN SPÁINN

Féadfaidh sé/sí achomharc breithiúnach a chur isteach freisin faoi Airteagal 270 den Chonradh ar Fheidhmiú an Aontais Eorpaigh agus Airteagal 91 de na Rialacháin Foirne chuig:

| An Chúirt Ghinearálta |
| --- |
| Rue du Fort Niedergrünewald |
| L – 2925 Lucsamburg |
| LUCSAMBURG |

An Chúirt Ghinearálta

Rue du Fort Niedergrünewald

L – 2925 Lucsamburg

LUCSAMBURG

Chun sonraí a fháil ar conas achomharc a dhéanamh, féach le do thoil ar láithreán gréasáin na Cúirte Ginearálta: https://curia.europa.eu/jcms/jcms/Jo2_7033/en/

11.   TUILLEADH FAISNÉISE

Is féidir tuilleadh faisnéise a fháil ó:

| Susana PÉREZ FERRERAS Uas. |
| --- |
| Stiúrthóir na Rannóige Acmhainní Daonna |
| EUIPO — Oifig Maoine Intleachtúla an Aontais Eorpaigh |
| Office AA1-P5-A180 |
| Avenida de Europa 4 E-03008 Alicante AN SPÁINN |
| ríomhphost: Susana.PEREZ@euipo.europa.eu |

Susana PÉREZ FERRERAS Uas.

Stiúrthóir na Rannóige Acmhainní Daonna

EUIPO — Oifig Maoine Intleachtúla an Aontais Eorpaigh

Office AA1-P5-A180

Avenida de Europa 4 E-03008 Alicante AN SPÁINN

ríomhphost: Susana.PEREZ@euipo.europa.eu

Cuirtear i gcuimhne d’iarrthóirí gur faoi rún atá an obair a dhéanann na coistí roghnóireachta. Tá cosc ar iarratasóirí teagmháil, bíodh sí díreach nó indíreach, a dhéanamh le comhaltaí na gcoistí sin, agus tá cosc ar dhuine ar bith eile déanamh amhlaidh thar a gceann.

NÓTAÍ:

| — | Ní mór aon tagairt san fhógra seo do dhuine den inscne fireann a bheith measta freisin mar thagairt do dhuine den inscne baineann freisin. |
| --- | --- |

—

Ní mór aon tagairt san fhógra seo do dhuine den inscne fireann a bheith measta freisin mar thagairt do dhuine den inscne baineann freisin.

| — | Má tá neamhréireachtaí ann idir na leaganacha teangeolaíocha difriúla, ba cheart glacadh leis gurb é an leagan Béarla an leagan ceart. |
| --- | --- |

—

Má tá neamhréireachtaí ann idir na leaganacha teangeolaíocha difriúla, ba cheart glacadh leis gurb é an leagan Béarla an leagan ceart.

---

(1)  IO L 11, 14.1.1994, Ich. 1-36.

(2)  IO L 154, 16.6.2017, Ich. 1.

(3)  IO L 3, 5.1.2022, Ich. 1.

(4)  IO L 129, 16.5.2012, Ich. 1.

(5)  Féach ar Airteagal 12 de Choinníollacha Fostaíochta Sheirbhísigh Eile an Aontais Eorpaigh (CEOS).

(6)  Níor cheart gur ciontaíodh an t-iarrthóir ná go bhfuarthas é/í ciontach i gcion coiriúil roimhe seo.

(7)  I gcomhréir le hAirteagal 47(a) CEOS.

(8)  Ní mór d’iarratasóirí cur síos a dhéanamh ar an taithí bhainistíochta ardleibhéil uile a fuarthas trína léiriú ar an bhfoirm iarratais 1) Teideal agus ról na bpost bainistíochta a bhí acu; 2) líon na mball foirne a ndearnadh maoirsiú orthu sna poist seo; 3) méid an bhuiséid arna bhainistiú; 4) líon na sraitheanna ordlathais thuas agus thíos, chomh maith le líon na bpiaraí san eagraíocht.

(9)  Ní mór teanga 1 agus 2 a bheith difriúil.

(10)  I gcomhréir le hAirteagal 47(a) CEOS.

(11)  IO L 295, 21.11.2018, lgh. 39-98.

---